**LĒMUMS**

**IEPIRKUMS**

„PAR REPREZENTĀCIJAS MATERIĀLU IEGĀDI”

(iepirkuma identifikācijas Nr. RPP 2016/5)

Rīgā, 2016.gada 24.martā

**Iesniegtie piedāvājumi:**

1. SIA ,,Parnass Presentreklam” piedāvājums iesniegts 18.03.2016. plkst.10.18. Piedāvājums iesniegts daļā Nr.1,,Par reprezentācijas materiālu iegādi” par kopējo piedāvāto cenu EUR 3318,25 (trīs tūkstoši trīs simti astoņpadsmit euro, 25 centi).

2. SIA ,,Gifted” piedāvājums iesniegts 21.03.2016. plkst. 08.49. Piedāvājums iesniegts daļā Nr.1 ,,Par reprezentācijas materiālu iegādi” par kopējo piedāvāto cenu EUR 3252.87 (trīs tūkstoši divi simti piecdesmit divi euro, 87 centi) un daļā Nr.2 ,Par reprezentācijas materiālu iegādi – Sienas pulkstenis” par kopējo piedāvāto cenu EUR 462,80 (četri simti sešdesmit divi euro, 80 centi).

3. SIA ,,PRO-BALTIC” piedāvājums iesniegts 21.03.2016. plkst. 09.26. Piedāvājums iesniegts daļā Nr.1 ,,Par reprezentācijas materiālu iegādi” par kopējo piedāvāto cenu EUR 3059,97 (trīs tūkstoši piecdesmit deviņi euro, 97 centi).

4. SIA ,,Papavero” piedāvājums iesniegts 21.03.2016. plkst. 09.26. Piedāvājums iesniegts daļā Nr.2 Par reprezentācijas materiālu iegādi – Sienas pulkstenis” par kopējo piedāvāto cenu EUR 462,80 (četri simti sešdesmit divi euro, 80 centi).

**Piedāvājuma vērtēšana:** Iepirkumu komisija izvērtējot pretendentu piedāvājumus konstatēja, ka:

1. SIA ,,Papavero” nav iesniedzis Instrukcijas 4.2. punktā norādītos atlases dokumentus. Komisija nolēma atzīt pretendenta SIA ,,Papavero” piedāvājumu par neatbilstošu iepirkumā izvirzītajām prasībām un tālāk nevērtēt.
2. SIA ,,Gifted” atlases dokumenti atbilst iepirkumā izvirzītajām prasībām. SIA ,,Gifted” tehniskais piedāvājums neatbilst iepirkumā izvirzītajām prasībām, proti:

-daļā Nr.1 ,,Par reprezentācijas materiālu iegādi” paraugiem: pleds - spilvens nav rāvējslēdzēja aizdares, lai pledu saliktu kā spilvenu, komplekts: termokrūze ar termosu, nav iesniegts pilns komplekts, trūkst termoss, kā arī drukas tehnoloģija neatbilst iepirkuma prasībām, nav iesniegts apavu kopšanas komplekts;

-daļā Nr.2 ,,Par reprezentācijas materiālu iegādi – Sienas pulkstenis” nav iesniegts paraugs - sienas pulkstenis.

Komisija nolēma atzīt pretendenta SIA ,,Gifted” piedāvājumus daļā Nr.1 ,,Par reprezentācijas materiālu iegādi” un daļā Nr.2 ,,Par reprezentācijas materiālu iegādi – Sienas pulkstenis” par neatbilstošiem iepirkumā izvirzītajām prasībām un tālāk nevērtēt.

3. SIA ,,PRO-BALTIC” atlases dokumenti, tehniskais – finanšu piedāvājums un iesniegtie paraugi: pleds-spilvens, komplekts: termokrūze ar termosu un apavu kopšanas komplekts, atbilst iepirkumā izvirzītājām prasībām.

4. SIA ,,Parnass Presentreklam” atlases dokumenti atbilst iepirkumā izvirzītajām prasībām.

SIA ,,Parnass Presentreklam” tehniskajā piedāvājumā iesniegtajiem paraugiem: pleds-spilvens, apavu kopšanas komplekts – drukas tehnoloģija daļēji atbilst iepirkuma izvirzītajām prasībām; komplekts: termokrūze ar termosu, atbilst iepirkumā izvirzītājām prasībām.

SIA ,,Parnass Presentreklam” finanšu piedāvājumā piedāvātā *Powerbank* telefonam vai datoram cenu kopsumma bez PVN ir EUR 252,50 (divi simti piecdesmit divi euro, 50 centi), kopējā piedāvājuma cena EUR 3318,25 (trīs tūkstoši trīs simti astoņpadsmit euro, 25 centi).

Veicot pārbaudi tika konstatēts, ka piedāvātā *Powerbank* telefonam vai datoram cenu kopsumma bez PVN ir EUR **277,50** (divi simti septiņdesmit septiņi euro, 50 centi) un piedāvājuma kopējā piedāvātā cena ir EUR**3343,25** (trīs tūkstoši trīs simti četrdesmit trīs euro, 25 centi).

Iepirkumu komisija nolēma pie piedāvājuma vērtēšanas ņemt vērā veiktos labojumus.

Komisijas locekļi noteica saimnieciski visizdevīgāko piedāvājumu. Saimnieciski visizdevīgākā piedāvājuma vērtēšana notika komisijas locekļiem izskatot un vērtējot pretendentu SIA ,,PRO-BALTIC” un SIA ,,Parnass Presentreklam” iesniegtos piedāvājumu paraugus un piešķirot punktus atbilstoši noteiktajiem vērtēšanas kritērijiem.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr.p.  k. | Vērtēšanas kritēriji | Max punktu skaits | **SIA „Parnass Presentreklam”** | | | **SIA „PRO-BALTIC”** | | |
| Piedāvājums | Vieta | Punkti | Piedāvājums | Vieta | Punkti |
| 1. | Cena | 40 | 3343,25 | 2. | 36.61 | 3059,97 | 1. | 40 |
| 2. | Kvalitāte | 60 | Daļēji atbilst | 2. | 30 | Atbilst | 1. | 60 |
| 3. | Kopā | 100 |  | **2.** | **66.61** |  | **1.** | **100** |

Komisija nosakot saimnieciski visizdevīgākos piedāvājumus nolēma atzīt par saimnieciski visizdevīgāko piedāvājumu daļā Nr.1 „Par reprezentācijas materiālu iegādi” SIA ,,PRO-BALTIC”.

**Iepirkuma komisijas lēmums:**

1.Atzīt pretendenta SIA ,,PRO-BALTIC” piedāvājumu par saimnieciski visizdevīgāko **daļā Nr.1** „Par reprezentācijas materiālu iegādi”.

2. Slēgt līgumu ar SIA „PRO-BALTIC”, reģistrācijas Nr. 40003850621, iepirkuma **daļā Nr.1** „Par reprezentācijas materiālu iegādi” par līguma summu EUR 3059.97(trīs tūkstoši piecdesmit deviņi euro, 97 centi) bez PVN.

3. Pārtraukt iepirkumu **daļā Nr.2** ,,Par reprezentācijas materiālu iegādi – Sienas pulkstenis”.